Isroillik askarlarga hujum qilishga uringan ikki nafar falastinlik otib o‘ldirildi

Ramallax shahri yaqinidagi Kalandiya shaharchasida isroillik askarlarga hujum qilishga uringan ikki nafar falastinlik otib o‘ldirildi. Bu haqda Isroil televideniyesiga tayanib, “TASS” xabar bermoqda.

“Ikki terrorchi chegara politsiyasi jangchilariga hujum qilishga urinish chog‘ida otib o‘ldirildi. Hodisada uch nafar isroillik askar jarohat oldi”, — deya ma’lum qilingan televideniye xabarida.
Isroil armiyasi matbuot xizmati uch nafar harbiy xizmatchi Kalandiyadagi operatsiya davomida jarohat olganini tasdiqladi. Hodisa yuzasidan surishtiruv boshlangan.